**КРЕИРАЊЕ НАЛОГА КОРИСНИЧКИМ ИМЕНОМ И ЛОЗИНКОМ**

**ЗА СВЕ РОДИТЕЉЕ КОЈИ НЕМАЈУ ОТВОРЕН НАЛОГ НА e-Управи**,

**Креирање (регистрација) корисничког налога корисничким именом и лозинком**

**1.** На **https://www.euprava.gov.rs/** у горњем десном углу у падајућој листи одаберите опцију **Регистрација.**

**2.** Затим одаберите **Регистрацијa корисничким именом и лозинком**.

**3.** Попуните сва обавезна поља:

- Унесите адресу електронске поште (Ваш мејл), која ће убудуће представљати Ваше корисничко име

-Упишите лозинку која ће садржати најмање осам карактера, бар једно велико и мало слово, број и специјални карактер

**4.\***Приложите скениран, фотографисан или очитан лични документ са сликом.

- Овај начин креирања корисничког налога захтева да приложите очитан, фотографисан или скениран лични документ са сликом (лична карта или пасош), а највише 2 документа, максималне величине 3 MB по приложеном документу.

-Достављањем документа потврђујете да сте лице за које сте се изјаснили да јесте и којем је омогућено даље коришћење различитих портала и извршавање електронских услуга. Бићете обавештени електронском поштом када овлашћено лице потврди/активира Ваш кориснички налог.

**ВАЖНО:** документа која могу бити прихваћена су искључиво **лична карта** (обе стране) или **путна исправа.**

**5.** Потврда адресе електронске поште

- Након регистрације, на адресу електронске поште коју сте навели добићете поруку и линк који је потребно да **потврдите.**

Провера докумената врши се у року до 24 сата.

\*Кориснички налог постаје активан када се Ваша документа провере од стране овлашћеног лица најкасније у року до 24 часа.

\*Препорука за родитеље/друге законске старатеље, да због прилагања докумената једноставнија опција може да буде регистрација путем мобилних уређаја, где ћете пре свега сликати Вашу личну карту са обе стране и те фотографије приложити у раније описаном четвртом кораку.

Уколико ипак креирању налога приступате са кућног рачунара унапред обезбедите слике личних докумената како би биле спремне да их приложите у оквиру обавезног поља.То можете да урадите тако што ћете сликати лични документ и путем УСБ кабла поставити слику у Ваш рачунар.